
RAPORT DE SPECIALITATE,

privind aprobarea dobândirii de către Municipiul Timişoara, a imobilului-teren înscris în CF nr. 449358 Timișoara nr. cad. 449358 ce face obiectul renunţării la dreptul de proprietate de către Societatea MGV INVEST S.R.L, SODOLESCU IMOBILIARE ȘI CONSTRUCȚII S.R.L. și POLIFORM S.R.L. şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de “teren intravilan pentru spațiu verde”


Având în vedere adresa nr. CT2021-006884 din 17.12.2021, înregistrată la Primăria Municipiului Timişoara de către Nan Mariana, Radulescu Gheorghe și Sodolescu Gheorghe prin care ne înştiinţează că renunţă la dreptul de proprietate, asupra imobilului-teren situat în Timişoara, zona str. Parâng-Delinești-Albăstrelelor, înscris în CF nr. 449358 Timișoara nr. cad. 449358 în suprafață de 427 mp reprezentând teren intravilan pentru spațiu verde.
În vederea îndeplinirii prevederilor HCLMT nr. 457/13.09.2018 privind aprobarea Planului Urbanistic „Zona locuințe colective cu regim redus de înălțime” str. Parâng-Delinești-Albăstrelelor, Timișoara este necasară aprobarea dobândirii de către Municipiul Timişoara, a imobilului-teren înscrise în CF nr. 449358 Timișoara nr. cad. 449358 ce face obiectul renunţării la dreptul de proprietate de către Societatea MGV INVEST S.R.L, SODOLESCU IMOBILIARE ȘI CONSTRUCȚII S.R.L. și POLIFORM S.R.L. şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de „teren intravilan pentru spațiu verde”.
           Având în vedere, “Declaraţia”, de renunţare la dreptul de proprietate, autentificată sub nr. 1022 din 28.09.2021, la Birou Notarial Individual „Topală Florin” de către Notar Public Topală Florin-Gheorghe, prin care proprietarii tabulari al imobilului-teren menţionat mai sus, reprezentat prin doamna Nanu Mariana, în calitate de administrator al MGV INVEST S.R.L, Sodolescu Gheorghe, în calitate de administrator al SODOLESCU IMOBILIARE ȘI CONSTRUCȚII S.R.L. și domnul Rădulescu Gheorghe în calitate de administrator al POLIFORM S.R.L. declară că renunţă la dreptul de proprietate asupra acestuia. Totodată declară că imobilul-teren descris mai sus, nu este grevat de sarcini . 
              În conformitate cu prevederile art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art. 562, alin. 2 din Codul Civil, în CF nr. 449358 Timișoara a fost notată declaraţia de renunţare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
            Având în vedere cele menţionate mai sus şi faptul că, din declaraţia proprietarilor şi înscrisul din cartea funciară, rezultă că, destinaţia imobilului-teren este, „teren intravilan pentru spațiu verde”, în temeiul art. 286, alin. 4 şi a pct. I din Anexa nr. 4, din OUG nr. 57 din 03.07.2019 - privind Codul administrativ, înaintăm spre dezbaterea și aprobarea Consiliului Local al Municipiului Timişoara, proiectul de hotărâre privind aprobarea dobândirii de către Municipiul Timişoara, a imobilului-teren înscris în CF nr. 449358 Timișoara nr. cad. 449358 ce face obiectul renunţării la dreptul de proprietate de către Societatea MGV INVEST S.R.L, SODOLESCU IMOBILIARE ȘI CONSTRUCȚII S.R.L. și POLIFORM S.R.L. şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de “teren intravilan pentru spațiu verde”.

